section_heading: Dobivanje aluminija
paragraph_text: Najvažnija ruda za dobivanje elementarnog aluminija je boksit (Al<sub>2</sub>O<sub>3</sub> x ?H<sub>2</sub>O), smjesa minerala bemita i dijaspora (AlO(OH)) te rjeđe hidrargilita (Al(OH)<sub>3</sub>). Za dobivanje elementarnog aluminija dobri su samo oni boksiti, u kojima SiO<sub>2</sub> ne prelazi 3-4 %. A pretežni dio naših boksita baš je takav.<br /> SiO<sub>2</sub> je nepoželjan sastojak boksita, jer u procesu proizvodnje glinice troši skupu natrijevu lužinu i koristan aluminijev hidroksid. Zato se tzv. bijeli boksit koji sadrži mnogo SiO<sub>2</sub> niti ne upotrebljava za proizvodnju aluminija.<br /> Mnogo se upotrebljava za priređivanje aluminijskih spojeva npr. za priređivanje alauna, aluminijskog sulfata, u glinenoj, cementnoj i kemijskoj industriji itd. Boksit se prerađuje u glinicu, iz koje se kasnije elektrolitičkom redukcijom dobiva aluminij.